Jahr Null

S **Jahr Null** gits in dr Chrischtliche Ära, also eusere gegewärtige Zitrechnig, nöd.

## Grundsätzlichs
Di römische Zahle händ keis Symbol für d Null, di sogenannte arabische Ziffere dägege scho. Letschteri sind gege Endi vom 5. Jahrhundert z Indie entwicklet worde und so öppe zur Zit vom Dionysius Exiguus, wo im Jahr 525 de Aafang vo dr chrischtliche Ära für s Jahr 754 nach dr Gründig vo Rom usgrechnet hät, em vermeintliche Jahr vo dr Geburt vom Jesus. Es isch aber fascht föif Jahrhundert 'gange *– bis zum [[Silvester II. (Papst)|Gerbert vo Aurillac]])*, bis mer z Europa vom „Konzept vo dr Ziffere Null“ überhaupt Kenntnis gnaa hät – und erscht i dr Renaissance händ di arabische Ziffere z Europa allgemeini Anerchennig, Verbreitig und Verwendig gfunde.

Drum gits in dr Zitrechnig vo de Hischtoriker keis Jahr Null. Das hät zur Folg, dass zwüsched em 1.&nbsp;Juni 500 v. Chr. und em 1.&nbsp;Juni 500 n. Chr. überraschenderwiis nur 999&nbsp;Jahr liged. Das arithmetisch bedenkliche Ergebniss hät d Aschtronome vom 18. Jahrhundert zunere eigene, modifizierte Zitrechnig verfüehrt.

Mit em Cassini isch sich di moderni Wüsseschaft hüt demit einig, dass e korrekti Chronologii eigentlich es Jahr Null bruucht. I de antike Chronike sind aber traditionell d Herrscherjahr, z. B. vo de Caesare 'zellt worde, unter Verwendung vo Ordinalzahle. So begründed d Jahr vo dr chrischtliche Ära, d Jahr *nach* Chrischtus – logisch richtig ohni Jahr Null – ebe au di „chrischtlichi Chronik“, d Jahr *vor* Chrischtus d „Chronik vo dr vorchrichstliche Zit“. Beidi zäme ergänd aber kei *Chronologii,* sondern zwei 'trennti Zytrechnige.

Zwei verschiideni Jahr *Null* sind bisher definiert und vorgschlage worde. Momentan wird aber nur s „julianische Schaltjahr Null“ tatsächlich aagwendet.

## S julianische Schaltjahr Null (1v.&nbsp;Chr.)
D Aschtronome rechned sit 1740 mit eme *Schaltjahr Null* (= 1 v. Chr.), dem sini Definition wird gmeinhin em Jacques Cassini zuegordnet; doch dörfti scho einigi Jahrzehnt früehner siin Kolleg *Philippe de la Hire* in siine aschtronomische Tafle mit eme Jahr Null grechnet haa. Jetzt hät mer e Chronologii ghaa, wo au ihre Name verdient, mit eme logisch zwingende Jahr Null. Dennoch isch die aschtronomisch Chronologii „kalendarisch unkorrekt“. Erschtens definiert si s Jahr Null als *Schaltjahr*, zweitens rechnet si für d Zit vor em 15. Oktober 1582 in Julianische Jahre, aber nach em 4. Oktober 1582 i Gregorianische Date. Dur daas chunnt en *aschtronomische Kalenderirrtum* z’schtand, wo für di ferni Vergangeheit en ganze Monet erreiche chan, und immerhin plus/minus ei Tag für di jüngschti Vergangeheit und di nööch Zuekunft.

## Vergliichstabelle zur Cassini-Chronologii
Die traditionelli gschichtlichi Zitrechnig entschpricht em römische Kalender vo dr chrischtliche Zitrechnig, benutzt aber s arabische Zahlesyschtem ohni s Jahr Null. Di traditionelli aschtronomischi Chronologii bsitzt ds Jahr Null. Dem Jahr 1 v. Chr. entspricht s Jahr 753 sit dr Gründig vo Rom.

## Aamerkig
Die Tabelle obe git de theoretische, richtig aagwendeti Julianische Kalender wider. De Caesar hät sin neue Kalender am 1. Januar DCC.IX a.u.c. (709 = 45 v. Chr. ) iigfüehrt. Daas Jahr isch au grad es Schaltjahr gsii. S Jahr *vorher* wird als *[[Verworrenes Jahr|Verworres Jahr]]* bezeichnet (wils 445 Tag ghaa hät). Nach em Caesar sim Tod isch aber 36 Jahr lang en falsche, missverstandene Schaltmodus aagwendet worde. S Jahr 709 a.u.c. isch *sofort wider als erschts Jahr* verstande worde und im „vierte“ Jahr 712 hät mer wider es Schaltjahr iigleit, also scho nach drüü Jahr. So sind di römische Jahr 715, 718, 721 etc. bis iischlüüsslich 745 a.u.c. (IX v. Chr.) alli tatsächlich Schaltjahr. 36/3 = 12, aber 36/4 = 9.

S Jahr 745 wäär au bi richtig aagwändete Schaltregle e römischs Schaltjahr gsii. Di eigentliche Schaltjahr 749 a.u.c. (= V v. Chr.), 753 a.u.c. (= I  v. Chr.) und 757 a.u.c. (= IV n. Chr.) sind aber uusgfalle – sind also Gmeinjahr gsii – um de Kalender z korrigiere.

Witerhii sött no beachtet werde, dass, obwohl s Neujahr vom Caesar eidütig uf de 1. Januar feschtgleit worde isch, Datumsaagabe wie „pridie Kal. Ian.“ mit dr Jahreszahl nochher unterschiidlig interpretiert werde chönd, will d Römer ab em 14. Dezember rückwärts zellt händ (XIX ante Kal. Ian.). Dr 30. Dezember isch der dritti [sic]-Tag vor de Kalende, während der 31.&nbsp;Dezember dr Vortag (pridie Kal. Ian.) vo de Kalende vom neue Jahr denooch isch.

## S gregorianische Schaltjahr Null ( ≈ 1 v. Chr.)
E umstritteni Feschtlegig hät di International Organization for Standardization mit ihrer Norm ISO 8601 gschaffe: 1988, übernaah 1992 vo dr EN 28 601. Die weltwit gültig, aber – mindeschtens i dem Teil – au weltwit ignorierti Norm offizialisiert en „proleptische (rückwirkend gültige) gregorianische Kalender“, wo si es *Schaltjahr Null* zuegordnet händ. Daas Jahr Null fangt aa am 3. Januar 1 *vor* und endet am 2. Januar 1 *nach* Chrischtus. Dr *tatsächlich* gregorianisch Kalender verschtaat sich aber, im Gegesatz zum Julianische, als *usdrücklich nöd [[proleptisch]]*.

Au d ISO 8601 i dr Version us em Jahr 2000 gseeht es Jahr Null und Jahresaagabe mit negativem Vorzeiche vor.

## Kritik a dr Norm ISO 8601
* Für *Aschtronome* isch dr gregorianisch 400-Jahr-Zyklus, wo d Jahrhundert innerhalb *ungliichi Längene* händ,  ungünschtig. Aschtronomischi Berechnige bruuched en gliichförmige Zitablauf, worum Aschtronome hüt *zerscht und schtets* in julianische Jahrhunderte rechned (lueg Julianisches Datum *JD*) und erscht am Endi vo de Berechnige alli Date na em 4. Oktober 1582 in gregorianische Datum korrigiere. Si werde drum d Norm ISO 8601 = EN 28 601 au künftig chuum aawende.

* D *Gschichtswüsseschaft* hät s julianische Jahr Null nie verwendet. Si benutzt für die Zit de altbekannti, proleptisch, julianisch Kalender vo dr chrischtliche Ära, also *ohni Jahr Null*. Mit dem isch au nöd z erwarte, dass d Hischtoriker d ISO Norm 8601 je umsetzed. E Umdatierig vo sämtliche hischtorische Ereigniss, wo dänn öppe de Julius Caesar schtatt am 15. März 44 v. Chr. jetzt plötzlich am 13. März vom Jahr -43 *(in ISO-Schriibwiis: -0043-03-13)* ermordet worde wär, würdi nume heillosi Verwirrig schtifte.

* Im *Computerberiich* werded Datums-Format immer in Bezug uf en bestimmte Zitpunkt umgrechnet. Hüt isch das meischtens dr 1. Januar 1970, 00H00 UTC (lueg bi Unixzit). Daher hät au d Informatik kein Bedarf amene „proleptische gregorianische Kalender mit em Jahr Null“.

## Lueg au
* Jahreskalender: 1. Jhdt. v. Chr. und 1. Jhdt. n. Chr.
* Dekade: 0er Jahre v. Chr. und 0er Jahre n. Chr.
* Jahre: Jahr 1 v. Chr. und Jahr 1 n. Chr.
* Kalender:
** Christliche Ära
** Julianischer Kalender